Датум: \_\_\_11.06.2025.\_\_\_\_\_\_\_\_\_

**Извештај са група подршке**

|  |  |  |  |
| --- | --- | --- | --- |
| **Општи подаци:** | Датум: | Време: | Место: |
| 11.06.2025. | 18.00-19.30 | Novi Sad, Mesna zajednica Detelinara |
| **Назив групе:** | **Grupa psihološke podrške osobama suočenim sa reumatskim**  **stanjima** | | |
| **Извештај:** | Grupa podrške se realizuje u saradnji sa Udruženjem obolelih od  reumatskih bolesti Srbije (ORS), Podružnica Novi Sad. Grupa se sastoji  od 7 članova ženskog pola, koje su članice ORS-a. Ovo nam je bio šesti i poslednji volonterski susret. Okupili smo se na istom mestu i u isto vreme: u sredu od 18 do 19.30 u Mesnoj zajednici Detelinara.  Susreti su se nastavili u sličnom duhu od prethodnog izveštaja – proveli smo vreme pričajući o zajedničkim izazovima. Neke od tema koje je grupa prepoznala kao značajno povezane sa svojim zdravstvenim stanjem su: svakodnevno funkcionisanje, odnos sa porodicom, partnerstvo, bolovi, poteškoće sa primanjem podrške i oslanjanjem na druge, nezadovoljstvo zdravstvenim sistemom, briga povodom progresivnog smanjivanja pokretnosti, planovi za penziju…Jedna članica je u međuvremenu imala operaciju kolena, tako da smo proveli jedan susret osnažujući je za predstojeću proceduru.  Razgovori su tekli spontano, a među članicama se produbio doživljaj grupne kohezije. Izveštavaju da im susreti znače jer imaju priliku da otvoreno i necenzurisano podele svoje intimne misli i osećanja, pronađu sagovornike koji ih razumeju i poistovećuju se. Neki od njih su se u grupi po prvi put otvorili na ovaj način. | | |
| **Закључци:** | Grupni proces se odvijao konstruktivno. Članice su izašle sa doživljajem da nisu same u svojim mukama i da imaju kome da se obrate kada im je potrebna podrška. | | |
| **Важни датуми / рокови:** | Volonterski rad okončan nakon 6 susreta, 11.06.2025. | | |
| **Извештај сачинио/-ла:** | Filip Božić Dejanović, master psiholog | | |